《同苏汝载泛海怀吴光卿》
明代·韩上桂

与子散发卧沧洲，江间水急浸黄牛。鹭蹴已见白浪破，鳌坼欲逐青山浮。

云气淋漓图画湿，天光闪铄金银流。欲将瑶草寄不得，徒然怅咏蒹葭秋。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。